Document ID: /roh_data/filtered/fineweb-2-filterrobots_roh.jsonl.gz/45508

Il minister da l'exteriur talian ha però era concedì che la votaziun dal Tessin saja per il mument senza consequenzas praticas. Da la vart da la regiun da cunfin Lombardia datti però tuns pli giz. Il Tessin haja vuschà persuenter ch’i vegnia refusà a 10’000 da cunfinaris l’access al martgà da lavur, uschia il president da la Lombardia Roberto Maroni da la Lega Nord.
El ha annunzià da preparar cuntramesiras per defender ils dretgs dals lavurants. Il Tessin ha approvà l'iniziativa da la PPS davart la favurisaziun d’indigens cun 58% da las vuschs.
RR novitads 07:00